Román költők

PESTE VIRFURI Peste virfuri trece luna, Codru-si bate frunza lin, Dintre ramuri de arin Melancolic cornul suna. Mai departe, mai departe, Mai incet, tot mai incet, Sufletu-mi nemingiiet Indulcind cu dor de moarte. De ce taci, cind fermecata Inima-mi spre tine-ntorn? Mai suna-vei dulce corn, Pentru mine vre odata? CSÚCSOK FELETT Csúcsok felett a hold halad, az erdő lombja megremeg, égerfák bús során zeneg, szól a kürt méla dalokat. Hangja egyre messzebb, messzebb hallik s egyre halkulóbban, s lelkem, a vigasztalan, halálvágyban talál enyhet. De mért hallgatsz, ha a szívem feléd fordul mély varázsán? Szelíd kürtöm, a sír álmán felkeres majd hangod engem? (1934) Kibédi Sándor fordítása ESTI KÜRTSZÓ A hold világa alig tűnt föl, ezüstösek a hegycsucsok. Az erdő halkan felsusog, S egy estveli kürt sírva kürtöl. Mindig halkabban, csendesebben, Mindig távolabb, távolabb... Halálvágyban szőtt álmokat Ringatok el sok régi sebben. Mért hallgat el olyan riadtan, Mikor a lelkem érte küld? Mondd, fogsz-e sírni, esti kürt, Majd valamikor énmiattam? (1925/1974) Dsida Jenő fordítása MÁR A HOLD... Már a hold a csúcsra hágott, Zsongva reng a vén berek, És egy kürt az égerek Mélyén búg egy bús sirámot. Messze, mind messzebbre szárnyal, Halkan, elhalón eped, Vigasztalan szívemet Édesíti halálvággyal. Mért csitulsz el, hogyha lelkem Elbűvölten les feléd? Édes kürt, óh, fogsz-e még Értem sírni életemben? (1961/1968) Franyó Zoltán fordítása

Román költők