Román költők

SE BATE MIEZUL NOPTII Se bate miezul noptii in clopotul de-arama, Si somnul, vames vietii, nu vrea sa-mi ieie vama. Pe cai batute-adesea vrea moartea sa ma poarte, S-asaman intre-olalta viata si cu moarte; Ci cumpana gindirii-mi si azi nu se mai schimba, Caci intre amindoua sta neclintita limba. ÉJFÉLT ÜT AZ ÓRA Éjfélt üt az óra, a rézharang cseneg, S az álom még kerül, vámját nem kérte meg. Sűrűn-járt utakon a halál hord hátán, egyformán a létnek s halálnak hatalmán. Gondolatom mától nem ing a mérlegen, kettejük közt a nyelv megáll rendületlen. (1934) Kibédi Sándor fordítása ÉJFÉLIDŐRE JÁR MOST Harang ércnyelve jelzi, éjfélidőre jár most S az álom, életvámos, még nem kéri a vámot. Az annyiszor járt úton vinne a halál engem, Élet s halál hasonló egymás között mindenben; Észmérlegem azonban máma is változatlan, Kettő között ott áll még a nyelve mozdulatlan. (1939) Finta Gerő fordítása MÁR KONG AZ ÉRCHARANGBÓL Már kong az ércharangból a jel éjfélidőre, S nem sarcol meg az álom, az élet vámszedője; A halál régen ismert, bejárt ösvényre csalna, Hogy tudjam, mily hasonló élet s halál hatalma. De elmém mérlegén már a nyelv ím meg se rezzen. A kettő közt középen nyugodtan áll, meredten. (1961) Franyó Zoltán fordítása ÉJFÉLRE KONDUL IMMÁR Éjfélre kondul immár a rézharangok öble. El-elkerül az álom, az élet vámszedője. Naponta járt utakra a romlás indul vélem, Hogy éltem és halálom értékét most lemérjem. De mérlegelő elmém nem billen, mit se választ Halál és élet partján, a kettő között áll az! (1955/1972) Székely János fordítása

Román költők