Román költők

MARIN MINCU
Herder-díjas román költő, egy ideig a római egyetem meghívott tanára, 1990 után hazatér és megalapítja a konstancai egyetemet. A hivatalosságok szemében kellemetlen embernek számít. Több mint 50 kötete jelent meg.
SÍRFELIRAT (Epitaf) Én arra kérlek: gyúrjál fűvé, szellős fa koronájává mély álomban dörmögő medve legyek a rejtett odúban a hold-vizek alatt. Kegyetlen örvényként sodródjak, vagy egy hal legyek, hűs vér a fájdalomban Meglehet: egész erdőség leszek, édes, morajló avar az időben - dobd a testem a feledésnek, Uram, ha magadhoz hívsz! SZENTSÉGTÖRÉS (Sacrilegiu) A sátor megnyittatott az idegen pillantása által kutya üvölt az Éjben sír a szél a repedt zugokban nem cirpel a tücsök álmok jajongó pelyhe hull havazik asszonyok bő hajfonata omlik a mezőkre Fazakas Attila fordításai

Román költők