Román költők

DE-OR TRECE ANII... De-or trece anii cum trecura, Ea tot mai mult imi va placé, Pentru ca-n toat-a ei faptura E-un "nu stiu com" s-un "nu stiu ce". M-a fermecat cu vreo scinieie Din clipa-n care ne vazum? Desi nu e decit femeie, E totusi altfel, "nu stiu cum". De-aceea una-mi este mie De ar vorbi, de ar tacé; Dac-al ei glas e armonie, E si-n tacere-i "nu stiu ce". Astfel robit de-aceeasi jale Petrec mereu acelasi drum... In taina farmecelor sale E-un "nu stiu ce" s-un "nu stiu cum". AMINT IDŐM FUT... Amint időm fut évről évre, Ő mindinkább fog vonzani, Mert úgy elbűvöl drága lénye, "Ki tudja, mért" s "ki tudja, mi". Talán egy szikra elvarázsolt, Midőn a pillantása ért? Hisz' ő is nő - de óh, be más volt, És mindig más, "ki tudja, mért". Mindig egyetlenem ha hallgat Vagy bármit is tud mondani; Ha szól - az összhangzó sugallat, S ha néma is - "ki tudja, mi". E rabság útját járom egyre, Mily gyász, amit sorsomra mért... Mint hogyha bűbájjal vezetne, "Ki tudja, mi" s "ki tudja, mért". (1961/1968) Franyó Zoltán fordítása IDŐM AMINT SZÁLL... Időm amint száll, egyre jobban Hevül szívem a kedvesért, Mert lényében varázs, titok van, "Kitudja, mi", s "ki tudja, mért". Egy pillanatnak műve volt tán, Hogy elbűvöltek szemei? Hisz asszony ő is - és nekem, lám, Mégis be más - "ki tudja, mi". Egyetlen ő nekem, tudom jól, Akár hallgat, akár beszél; A tiszta összhang ő, mikor szól, S ha hallgat is! - "ki tudja, mér". Rabságom így már - hordozom hát, Nyűgében ott tart valami, Mi tűrni hajt varázs-hatalmát: "Ki tudja, mért", s "ki tudja, mi". (1955/1972) Kacsó Sándor fordítása HA ÉVRE ÉV TOVÁBBRA ÍGY FUT... Ha évre év továbbra így fut, Övé marad e lángolás, Mert lénye fölött átsugárzik Valami szép, valami más. Egy pillantása volt a szikra, Szikrában a varázsolás? Jobban betölti, mint más asszonyt, Valami szép, valami más. Talán ezért mindegy szívemnek Víg csacsogás vagy hallgatás; Ha szól - nem szólhat zene szebben; Hallgat? - E csönd valami más. Egy bánat rabja lettem régen, Utam veszett barangolás... Az ő varázsos titka fenség: Valami szép, valami más. (1974) Kormos István fordítása

Román költők