Román költők

TRAIAN FURNEA
Sz. 1927. Bukarestben, a romániai írószövetség tagja. Szikár, tömör versszöveget művel.
EGY TÁVOLI NAP (O zi indepartata) Nézem a zúgó tölgyfaerdőt Szám sarkában nedves cigaretta Hiába jönne ki onnan Mint egy hülyegyerek Borzas hajjal Magánytól megvadultan Gyermekkorod távoli napja ez Rád nézne könyörögve S mit tehetnél vele Hagynád hogy nehézségeid legyenek miatta S még csak karjaidba se engednéd Végül megdobálnád száraz göröngyökkel hogy visszakergesd a múltba KÉT GYEREK (Doi copii) Régebben láttam két gyereket Kézenfogva mentek Ünneplőbe öltözötten Falunk nedves Mezején Senki se tudta Honnan jöttek S merre mennek tovább Ez a mese rég elfelejtődött A gyerekek nyomait elmosta az eső S új fűszálak gyökerei mellé temette Csak én kérdezem meg Néha-néha Vajon megérkeztek-e Valaha A MELLTŰ (Brosa) Ebben az őszi ragyogásban Meglelem a sápadt fűben Anyám régi melltűjét Egy kis zöld gyíkot Nem veszem fel De lehajolok hozzá és megcsókolom Hagyom teljesen a földbe bújjék Megkeresni Örökre elnémult anyámat Hogy újra a mellére Telepedjék Az állomáson (In gara) Találkoztam gyerekkorommal az állomáson Pirított tökmagot Rágcsált Utána kiáltottam De elvegyült a tömegben Aztán mégis úgy tűnt Mintha Cigarettázva Engem kémlelne A nedves gesztenyefák mögül Goron Sándor fordításai A BOGÁNCSOK (Ciulinii) Házunk mögött A termőn mosolygó Kiskerten is túl, Észrevétlenül és Kiverten A bogáncsok, ó, a bogáncsok, Azok a nyurga, utálatos tüskék Míg a mezőn ellátni Vigyázták Összekulcsolt kezű Falvainkat... Cseke Gábor fordítása

Román költők