Román költők

LA MIJLOC DE CODRU... La mijloc de codru des Toate pasarile ies, Din huceag de alunis, La voiosul luminis, Luminis de linga balta, Care-n trestia inalta Leganindu-se din unde, In adincu-i se patrunde Si de luna si de soare Si de pasari calatoare, Si de luna si de stele Si de zbor de rindunele Si de chipul dragei mele. SŰRŰ ERDŐ KÖZEPE Sűrű erdő közepe csupa madárral tele. Bokor-lombról egyre száll A tisztásra a madár, Tisztására tó tükörének Vizét csendesen ringatja S képe mélyén ott ring abba' Holdnak és a fényes napnak, És a vándormadaraknak; Holdnak és a csillagoknak, Fennszálló fecskerajoknak S az én drága angyalomnak. (1939/1950) Finta Gerő fordítása SŰRŰ ERDŐN... Sűrű erdőn fellebeg Vígdalú madársereg, Mogyorógallyról repül És a tisztásig kerül. Ott a tisztás lent a lápnál, Benne sás, ezernyi nádszál Ring a fodros víz szegélyén, Visszatükröz tiszta mélyén, Rá a hold s a nap vet árnyat És a költöző madárhad, Hold és csillag hull ölébe, Fecskék röpte száll fölébe És szerelmem drága képe. (1961/1968) Franyó Zoltán fordítása SŰRŰ ERDŐ KÖZEPE Sűrű erdő közepe Víg madárral van tele; Küldi őket száz bokor, Hívja tó vizén fodor, Hol a tisztáson, tó mellett A szél magas nádat lenget, S közte mély tó - ring a kékje, S tükrében remeg a képe Majd a holdnak, majd a napnak, Darvaknak, ha szárnyra kapnak, Sűrű csillagos egeknek, Fecskéknek, ha fönt lebegnek, S az én drága kedvesemnek. (1955/1974) Kacsó Sándor fordítása ERDŐ SŰRŰJÉN Erdő sűrűjén ha jár, előbúvik a madár lombos mogyoró mögül és a tisztásra röpül, ki a fényre, tó vizéhez, melyet karcsú nád szegélyez, s míg a habok kergetőznek, hűs ölén a szép öbölnek nap- és holdnak ring a fénye, s mintha madár árnya élne, hold és csillag fénye lebben, fecskeraj a fellegekben, s kedves arcod, szép szerelmem. (1969) Lőrinczi László fordítása

Román költők